सीए चुनाव : सेंट्रल जोन की मतगणना 31 दिसंबर से होगी
सीए एसोसिएशन की सेंट्रल काउंसिल और रीजनल काउंसिल के चुनाव के लिए 5 दिसंबर को हुई वोटिंग के बाद मतपेटियां दिल्ली भेजी गई थीं। अब आईसीएआई ने मतगणना की तैयारी शुरू कर दी है। सेंट्रल जोन के लिए मतगणना का संशोधित शेड्यूल बना है, इसके अनुसार 31 दिसंबर से मतगणना होगी और 2 जनवरी तक परिणाम घोषित होंगे। चुनाव में शहर से दो दावेदार सीए विकास जैन और सीए केमिषा सोनी और भोपाल से सीए मनोज शर्मा मैदान में हैं। दो मजबूत दावेदारों के चुनाव मैदान में होने से इस बार एक-एक वोट के लिए लड़ाई है। इन चुनावों में शहर के 2370 मतदाताओं में से 1398 ( 59 फीसदी) सीए मतदाताओं ने वोट डाले थे। सेंट्रल जोन में मप्र, छत्तीसगढ़, राजस्थान, उत्तर प्रदेश, झारखंड, बिहार और उत्तराखंड के सीए हैं। इन सभी राज्यों से सर्वाधिक वोट पाने वाले पांच सीए सेंट्रल बॉडी में चुनकर जाएंगे।
रीजनल बॉडी के लिए ये मैदान में- सेंट्रल बॉडी के साथ ही रीजनल बॉडी की दस सीटों के लिए भी पांच दिसंबर को वोटिंग हुई थी। इसके लिए भी इस बार कई दावेदार मैदान में हैं। इसमें इंदौर से सीए विजेश खंडेलवाल, निलेश गुप्ता, चर्चिल जैन चुनाव लड़ रहे हैं।
bho_Deva hin_Deva hin_Deva